Tešanjska AS Grupa preuzela i treći dio Agrokomerca - Radio Srebrenik\nHomeBIZNISTešanjska AS Grupa preuzela i treći dio Agrokomerca\nAC Food je ponudio za tvornicu iznos od 2.406.500 KM i obavezan je da u roku od 30 dana izvršiti uplatu sredstava kada će postati konačni vlasnik i trećeg dijela Agrokomerca, i tako zaokružiti kompletno preuzimanje nekadašnjeg velikokladuškog giganta.\nTreću i posljednju cjelinu imovine Agrokomerca sačinjavaju tvornice za proizvodnju biskvita, čokolade i kakaa, za koju je kompanija AC Food ponudila 2,4 miliona KM.\n„Naša poslovna orijentacija jeste da razvijamo saradnju s kooperantima. Želimo primijeniti pozitivno iskustvo velikih evropskih proizvođača hrane – niko od njih ne proizvodi sve, nego se oslanjaju na vlastitu mrežu kooperanata. U svojim najboljim danima, to je radio i „Agrokomerc“ i mi namjeravamo nastaviti i usavršiti to pozitivno naslijeđe“, kazao je Hrvić.\nPrevious articleNajveća mjesečna isplaćena plata u FBiH prošle godine iznosila je čak 380.590 KM\nNext articleOd 100 uzoraka meda na tržištu u BiH 53 neodgovarajućeg kvaliteta


Dečije patike Kappa Lifestyle - KIDS PATIKE SVEA EV KID 303UYX0-A0E\nKIDS PATIKE SVEA EV KID\nKappa - 303UYX0-A0E\nUšteda: 749,70 din. (-30%)\n+ POVRAT 349.86 bodova na loyalty\nProizvod možete poručiti po ceni od 1749.30, a iznos koji je naveden kao povrat od 349.86 biće na vašoj loyalty kartici dvadesetog dana od dana izrade računa.\nCena važi 26.03.2020. (16:40) do 02.04.2020. (23:59) i odnosi se isključivo na online kupovinu!\n9 25 15.7 8\n9.5 26 16.3 8.5\n10 27 17 9\n11 28 17.7 10\n12 29 18.3 11\n13 30 19 12\n13.5 31 19.7 12.5\n1 32 20.3 13\n2 33 21 1\n3 34 21.7 2\n3.5 35 22.3 2.5\n4.5 36 22.5 3.5\n4 37 23 3\n5 38 23.7 4\n6 39 24.3 5\n7 40 25 5.5\n7.5 41 25.7 6\nPSB-LIFESTYLE PLITKE PATIKE\nNaziv: KIDS PATIKE SVEA EV KID\nUvoznik: djak d.o.o. Beograd Milana Resetara 5\nSastav: Gornjiste drugi materijali I teksti, lunutrasnjost tekstil, djon drugi materijali.


ORGANSKA KOZMETIKA | Zdravi nam bili\nOrganski kozmetički proizvodi se mogu koristiti tokom cele godine, bez bojazni i potencijalnih rizika za zdravlje pre kupovine. Ne treba da brinete da li će veštački materijali u sastavu proizvoda, dodatno da uvećaju stepen rizika za nastajanje malignih oboljenja, oštećenja jetre, imunog sistema, da prouzrokuju smetnje u disanju, poremećaje hormonalnog sistema ili da dovedu do pojave hronične glavobolje. Ne treba da se brinete, da li će prisutna hemijska jedinjenja da nanesu štetu strukturi kože ili kose, da je isušuju ili dovedu do preterane osetljivosti na svetlo, ili na primer, da dovedu do pojave alergijske reakcije u vidu osipa na koži.\nOrgansku kozmetiku mogu koristiti i osobe sa osetljivom ili masnom kožom, i to, bez potrebe da brinu, da li će njihovo stanje dodatno da se pogorša zbog pogreš- nog izbora kreme.\nIako deca obično više vole proizvode koji su najpopularniji u društvu, kod hemijskih preparata uvek postoji rizik alergijske reakcije a za njihove roditelje je jako važno zdravlje kože dece i zaštita od alergija.\nProizvode organske kozmetike može da koristi cela porodica, pa hajde da pokušamo da i našu decu naučimo tome. Oni će Vam takođe biti zahvalna, ukoliko više neće morati da se bore sa osipom.\nKozmetički proizvodi sa dodatkom teš- kih metala i hemikalija u sastavu zagađuju vazduh i vodu, i često dođu u kontakt i sa kanalizacijom i podzemnim vodama. Korišćenjem organske kozmetike, i Vi možete da doprinesete održavanju našeg prirodnog okruženja, obezbeđujući čistiju i održiviju budućnost za našu decu, i dajete svoj glas i podršku za takve proizvode, koji nisu testirani na životinjama.\n← Jedna kapsula sreće\nORGANSKA PASTA ZA ZUBE →


Decija klinika : Južne vesti\nPosete pacijentima zabranjene, ne i ako ste predsednik niške Skupštine\n12:44, 8. 1. 2022.\nIako zbog epidemiološke situacije posete klinikama niškog Univerzitetskog centra nisu dozvoljene, to pravilo nije važilo za predsednika Skupštine grada Bobana Džunića pa je lično, u društvu direktora UKC-a Zorana Perišića, na Božić dostavio paketiće mališanima na dečijim klinikama.\nPravo novogodišnje iznenađenje za mališane u Dečijoj klinici u Nišu stiglo je sa prozora. Kako zbog epidemiološke situacije nije dozvoljen ulazak na klinike, volonteri Gorske službe u kostimima Deda Mraza sišli su sa krova do prozora pacijenata i uručili im paketiće.\nDirektorka Klinike za dečje interne bolesti Emilija Golubović podnela je ostavku na tu funkciju, a direktor Univerzitetskog kliničkog centra Niš Zoran Perišić kaže da će je zameniti doktorka Ljiljana Pejčić.\nDve bebe zaražene koronom stabilno, na lečenju u Dečijoj kovid bolnici u Nišu 11 dece\n18:45, 25. 4. 2021.\nDve bebe koje su pozitivne na virus korona prebačene su iz Vranja u niški Klinički centar i one su, prema rečima direktorke Klinike za dečje interne bolesti Emilije Golubović, stabilno. U Dečijoj kovid bolnici, kako je rekla, trenutno je 11 pacijenta, a stanje dečaka koji je na respiratoru i dalje je nepromenjeno.\nU Nišu za 3 dana kovid potvrđen kod skoro 100 dece\n15:54, 16. 3. 2021.\nZa poslednja tri dana korona virus potvrđen je i kod 94 deteta, kažu u niškom Domu zdravlja i objašnjavaju da mališani uglavnom imaju lakšu kliničku sliku. Iz Predškolske ustanove "Pčelica" navode da je 26 dece u izolaciji, dok iz Školske uprave nemaju podatke o broju zaraženih đaka, ali ističu da se poslednih dana povećava broj škola koji prijavljuju pozitivne đake i nastavnike.\nLažni zahtev za doniranje računara i štampača niškoj Dečijoj klinici\n08:34, 18. 10. 2019.\n“Budžeti su nam, u najvećem broju slučajeva ograničeni, te vam se obraćamo sa molbom za donaciju”, piše između pstalog u zahtevu koji je predat jednoj firmi u Nišu, a koji navodno potpisuje osoblje Klinike za dečiju hirurgiju i rukovodilac dr Anđelka Slavković. Međutim, na Klinici kažu da oni dopis nisu poslali i sumnjaju da je njihovo ime namerno zloupotrebljeno.\nKoncert i izložba radova đaka OŠ “Ćele-kula” za pomoć Dečijoj klinici\n08:31, 25. 4. 2019.\nU dvorištu niške Osnovne škole “Ćele-kula” u četvrtak, 25. aprila od 17 sati biće održana humanitarna akcija na kojoj će se prikupljati pomoć za decu koja borave na Dečijoj klinici u Nišu. Biće izloženi radovi učenika sa motivima Uskrsa, nastupiće hor, folkorni ansambl i glumačka sekcija.\nSrbi iz Amerike kupili posteljine za nišku Dečiju kliniku\n13:01, 25. 2. 2019.\nNakon što im je 13-godišnja unuka prošlog leta hitno operisana u Dečjoj hirurškoj klinici u Nišu, pa su videli da tamo nema dovoljno posteljine, Mirjana i Rade Petrović koji žive u Kaliforniji zajedno sa prijateljima iz Amerike sakupili su novac, kupili jastuke i komplete posteljine i donirali ih ovoj klinici.\nZa šestoro dece u niškom Kliničkom utvrđuje se imaju li grip\n15:04, 6. 2. 2019.\nNa Dečjoj klinici niškog Kiničkog centra trenutno je osmoro dece koja imaju visoku temperaturu, ali nisu ugrožena i iako imaju simptome, nije potvrđeno imaju li virus gripa. Kako kaže direktorka Klinike Emilija Golubović čekaju rezultate šest uzoraka koji su poslati na analizu.\nDirektor KC Niš: Krajem maja otvaramo Dečiji urgentni centar\n15:23, 27. 4. 2018.\nPrizemlje zgrade u kojoj su smeštene dečije klinike biće potpuno preuređeno i tamo će, prema najavama direktora Kliničkog centra Niša Zorana Radovanovića, krajem maja početi da radi Dečiji urgentni centar. Uskoro će biti gotova i topla veza, odnosno most, između Ginekologije i neonatologije Klinike za dečije interne bolesti.\nNiška ginekologija dobila pokretni inkubator\n15:21, 31. 1. 2018.\nZatvorenici niškog Kazneno-popravnog zavoda, 25 kompanija i 17 rotari klubova, kao i građani koji su bili na koncertu džez pevačice Lene Kovačević, uspeli su prethodnih par meseci da sakupe oko milion dinara za kupovinu mobilnog inkubatora, koji je doniran Klinici za ginekologiju i akušerstvo u Nišu.\nNiški žandarmi poklonili kompjutere i paketiće bolesnoj deci\n15:11, 6. 1. 2018.\nMališani koji borave na hemato-onkološkom odeljenju Dečije klinike u Nišu dobili su novogodišnje poklone od niškog odreda Žandarmerije. Poklonili su im i dva računara koja mogu da koriste za razonodu, a najavljuju da će im narednih dana doneti i televizor.


DSS: Žičara u Beogradu je projekat za pljačku\nBeta 13. marta 2018. 12:20\nDemokratska stranka Srbije (DSS) ocenila je danas da bi izgradnja žiare – „gondole“ izmedju starog i novog dela Beograda, na kojoj insistira gradska vlast, narušila izgled Kalemegdana i bila još jedna prilika da se ukrade novac poreskih obveznika.\nDSS u saopštenju piše da bi izgradnja „gondole“ izmedju Kalemegdana i Ušća, narušila istorijsko nasledje Kalemegdana jer bi bili postavljeni visoki metalni stubovi i žičara s nizom od 30-ak plastičnih kabina.\n„Gondola je još jedna prilika da se ukrade novac poreskih obveznika. SNS je za gondolu namenio 15 miliona evra iz republičkog i gradskog budžeta. Poredjenja radi, za gondolu na Zlatiboru koja je dužine devet kilometara (devet puta duža) i ima 55 kabina, izdvojeno je 13 miliona evra. Kalemegdanska gondola ne bi smela da košta više od dva miliona evra. DSS pita kome ide razlika od 13 miliona evra?“, piše u saopštenju.\nTa stranka je predložila da se u Beogradu stane na put „novobogataškom ukusu“ i da se umesto „gondole“ izmedju Ušča i Kalemegdana, izgradi ranije predlagani pešačko-biciklistički most koji bi se uklopio u ambijent.\n„Tako bi se uspostavio svojevrsni ‘Beogradski koridor kulture’, imajući u vidu muzeje sa obe strane reke, kao i ideju DSS da se na Ušću napravi zgrada Beogradske opere“, dodala je ta stranka.


BiH zvanično uputila zahtjeve proizvođačima za direktnu nabavku vakcina protiv korone - BIGportal.ba\n27 Januara, 2021 27 Januara, 2021 085\nMinistarstvo civilnih poslova BiH, kako saznaje Klix.ba, krenulo je u proceduru nabavke vakcina u količinama za koje su entiteti i Brčko distrikt izrazili potrebu prije dva dana. I dok brojne države mjesecima vode borbu za vakcine, BiH se tek sada sjetila početi direktnu kupovinu.\nKako saznajemo, predstavnici državnog Ministarstva civilnih poslova već su se obratili Pfizeru za pokretanje pregovora u vezi s nabavkom više od 250.000 doza vakcine. Do kraja sedmice očekuju se i zahtjevi prema ruskom i kineskom proizvođaču vakcine protiv koronavirusa.\nTreba istaći da bi pregovori mogli potrajati s obzirom na to da je nabavka vakcina u cijelom svijetu postala svojevrstan “rat”, jer mnogi proizvođači kasne s isporukama zatrapni brojnim narudžbama, a mnoge zemlje već najavljuju i tužbe, posebno članice Evropske unije.\nZa građane BiH nadležni su u opticaj stavili tri proizvođača vakcina – Pfizer/BioNTech, ruski Sputnjik V i kineski Sinofarm.\nFederacija BiH je, kako smo već objavili, iskazala potrebu za 200.000 doza Pfizerovih vakcina i po 100.000 doza ruske i kineske vakcine.\nRepublika Srpska je već dogovorila nabavku ruske vakcine (blizu 250.000 doza), a od MCP BiH traži nabavku 50.000 Pfizerovih i 80.000 kineskih vakcina. Brčko distrikt je iskazao potrebu za 48.000 vakcina, bez navođenja proizvođača.\nProces vakcinacije, iako je već počeo u mnogim zemljama, mogao bi kasniti sedmicama i mjesecima, jer proizvođači očito ne mogu adekvatno odgovoriti količinama koje države svijeta žele osigurati svojim građanima.\nBiH svakako očekuje i vakcine plaćene putem COVAX mehanizma (1,2 miliona doza) i EU mehanizma (892.000 doza). I dalje nije poznato kada će te vakcine stići na tlo naše države.\nIako su nadležni u našoj zemlji najavili da će prve isporuke putem COVAX-a stići krajem ovog ili početkom narednog mjeseca, sve su manje nade da će se to i ostvariti.


Španska groznica kapitalizma – Marks21\nRadništvo i omladina u Španiji u obračunu sa policijom: improvizovani raketni bacači u domaćoj radinosti španskih rudara\nby Jovana Ristić 13/07/2012, 10:32 1.9k Views\nPosmatrajući pokret M15 (15. maj) u Španiji očigledno je kako je slika apatije i skepticizma među stanovnicima te zemlje nestala u maju, kada je omladina, predvodeći pokret Indignadosa, organizovala okupacije trgova u kojima su učestvovale desetine hiljada ljudi, dok je njih milion protestovalo širom zemlje. Kakav uticaj je ovaj pokret imao na borbu protiv mera štednje, kako se razvijao u poslednjih godinu dana i koje su mu dalje perspektive?\nGnev zbog ekonomske nestabilnosti i mera štednje raste sve više. Ne samo da opada popularnost Narodne partije, što su pokazali i rezultati regionalnih izbora u Andaluziji, već je svega sto dana nakon formiranja vlade (koju predvodi ta partija) u Španiji uspešno organizovan generalni štrajk protiv izmena zakona o radu.\nUprkos strahu zbog pretnji otkazima, ogroman broj radnika i radnica izašao je 29. marta na ulice, a masa nezaposlenih je iskazala svoju solidarnost sa njima svojim učešćem u protestu tog dana. Štrajk je paralizovao saobraćaj, u velikoj meri i rad obrazovnih i zdravstvenih ustanova, a policija nije uspela u svojoj nameri da zastraši demonstrante.\nDruštvene borbe postaju sve vidljivije i sve žešće usled zaoštravanja mera štednje. U Španiji je prelomna tačka bio nastanak Indignadosa i pokret M15 prethodne godine. On je nastao kao odgovor na sve lošije uslove zaposlenja i perspektive mladih (od kojih je 52% trenutno nezaposleno) i usled želje naroda za odbacivanjem vlasti političke elite. Ono što ga je dalje oblikovalo je i nezadovoljstvo najvećim sindikatima koji su, uprkos organizovanju generalnog štrajka prethodnog septembra, podržali drastična smanjenja penzija. Kao rezultat svega toga pokret M15 iskočio je iz oblika tradicionalnih sindikata i levih partija.\nIako postoji određeni pad u broju aktivista/kinja uključenih u pokret, široka mreža aktivističkih centara nastalih u poslednjih godinu dana je očuvana, a simpatije javnosti prema pokretu ostaju snažne. Pokret je i dalje u stanju da masovno mobiliše, što pokazuju i protesti održani 15. oktobra prošle, a zatim i 12. maja ove godine kada su u 70 gradova demonstrirale stotine hiljada ljudi. Tokom protesta pretprošlog meseca ponovo su organizovani masovni skupovi na gradskim trgovima, a ljudi su donosili šatore i ostajali sve do 15. maja – godišnjice pokreta, kada je održano mnoštvo blokada i drugih akcija usmerenih protiv banaka i Narodne partije.\nGodinu dana od svog nastanka pokret se suprotstavlja ne samo onima sa ekonomskom moći već i onima koji imaju političku moć i društvenu odgovornost za trenutnu krizu, naglašavajući povezanost i saradnju između njih. Kriza je prouzrokovala društveni, politički i ekonomski zemljotres, ali je nastanak M15 uticao na ponovnu politizaciju društva. Pokret je bio ključan za ponovno oživljavanje radničkih borbi među čitavim stanovništvom, što se može videti kroz činjenicu da se znatan broj mladih uključio u generalni štrajk 29. marta.\nDanas, osim zahteva koji traži reformu bankarskog sistema, ohrabruje se ideja o eksproprijaciji i nacionalizaciji banaka i neplaćanju neopravdanih, nelegitimnih i nelegalnih dugova. Više nije dovoljno izaći na ulične demonstracije, blokiraju se trgovi i saobraćaj, sprečavaju se prinudna iseljenja.\nTakozvana Trojka (Evropska komisija, Evropska centralna banka i MMF) sve jače pokušava da nametne mere štednje kako bi se otimanjem od naroda otplatili dugovi banaka. Sa svakom neoliberalnom reformom koja se nameće Španiji i sa sve većim pritiskom na ekonomiju upravo će narod Španije morati odlučnije da se suprotstavi isplaćivanju dugova po receptu herojske borbe Grčkog naroda.\nIako radikalna levica u liku Sirize nije uspela da pobedi na izborima koji su se održali u Grčkoj 17. juna, ona je odbila ponudu da učestvuje u vladi i time je pokazala svoju odlučnost da nastavi da se bori protiv mera štednje. Ona predstavlja široku koaliciju radikalne levice, koja aktivno učestvuje u pokretu u Grčkoj i zalaže se za ukidanje Memoranduma koji im je EU finansijska oligarhija nametnula.\nKao što je Siriza otvorila nove vidike za borbu u Grčkoj kroz slogan o radničkoj vladi, tako španska levica mora da radi na organizovanju političkog pokreta protiv dužničkog ropstva, štednje i EU diktata, kao osnove za stvarnu političku alternativu koja može da ujedini različite defanzivne frontove i pokrete i povede ih u borbu protiv kapitalističke države, u borbu za narodnu demokratiju.\nEkonomska krizaEURadnička borbaSindikatiSOLIDARNOST | Jul 2012.\nPrevious article Mere štednje nove vlade: NAROD NA IVICI KATASTROFE!\nNext article Uloga omladine u pokretu: Šta znači biti student danas?


Stanovništvo u BiH neće u voćnjak na dnevnicu, a odustaje i od učenja o poljoprivredi\n08. avg 2018 1688\nFoto: Ilustracija - RAS Srbija\nIntenziviranjem sezonskih radova u poljoprivrednoj proizvodnji pokreće se očekivano i pitanje nedostataka radne snage za poslove u poljoprivredi.\nPrateći vijesti sa ovom tematikom, možemo uočiti da se ovaj problem ne odnosi samo na Bosnu i Hercegovinu, već i druge zemlje, sa izrazito razvijenom poljoprivrednom proizvodnjom.\nNegativan trend i razlozi za nastanak ove pojave i pored ogromnog broja nezaposlenih su višestruki:\npovećana mobilnost i ekonomske migracije stanovništva otvaraju više mogućnosti za zapošljavanje kako kvalifikovanoj, tako i nekvalifikovanoj radnoj snazi u inostranstvu, ali i na lokalnom radnom tržištu u drugim atraktivnijim i bolje plaćenim poslovima.\nnedovoljna povezanost proizvođača sa nezaposlenim licima: pored različitih načina za oglašavanje sezonskih i drugih poslova u poljoprivredi u velikoj mjeri nedostaje više mogućnosti za povezivanje i komunikaciju nezaposlenih osoba (posebno iz gradskih područja) sa proizvođačima koji traže radnike za sezonske poslove u poljoprivredi.\nnezainteresovanost radnika za dugoročniji radni angažman: većina sezonskih radnika nastoji da se ne zadržava na sezonskim poslovima, već traže bolje šanse za zaposlenje i na taj način proizvođači imaju poseban problem da obezbijede sezonske radnike za sav proizvodni period. Ovaj problem u sezoni najvećih poslova moze dovesti do značajnih finansijskih gubitaka tokom berbe kao što su kulture koje su u tom smislu zahtjevnije, a posebno malina, neke vrste povrća i dr.\nteški uslovi rada, rad tokom cijelog dana i u uslovima izutetno visokih temperatura i drugih teških radnih uslova svakako doprinose da se nezaposlena lica teško opredjeljuju za sezonske poljoprivredne poslove.\ndnevnice za rad, ostali uslovi (prevoza, ishrane, pauza, osvježenja) značajno variraju od poslodavca do poslodavca što dovodi do niza loših iskustava koja negativno utiču na angažovanje radne snage u poljoprivredi.\nstarenje populacije i sve manje mladih radnika obučenih za poljoprivredne poslove svake godine predstavljaju sve veći problem.\nLogična posljedica dugogodišnjeg manjka sezonske radne snage je veći stepen mehanizacije, pogotovo tokom berbi, ali i drugih agrotehničkih operacija. Međutim, i u tom smislu iskustva su različita i negdje je prosto nemoguće postići optimalne proizvodne rezultate bez kvalitetne i obučene radne snage.\nS obzirom na značaj poljoprivrede i izraženu potrebu za angažovanjem značajnog broja radnika, tradicionalno useljeničke zemlje privlače radnike na ove poslove jer se takođe svake godine suočavaju sa sličnim problemom za koji pokušavaju da iznađu najefikasnija rješenja.\nKada se analizira navedeno, u BiH se može očekivati da će ovaj problem biti svake godine sve više izražen, a s obzirom da je poljoprivreda resurs koji na različite načine utiče na prihod i poslovnu aktivnost skoro polovine polulacije u BiH, rješenja bi trebalo da su dugoročna i održiva.\nKoliko ćemo uspijeti da se izborimo sa negativnim trendovima u zapošljavanju u poljoprivredi pokazaće vrijeme pred nama, ali već sada može da se uoči i sve manja zainteresovanost za obrazovanje i sticanje stručnih kvalifikacija u ovom sektoru što čini ovaj problem svakako kompleksnijim.\nAutor: Mirela Zrnić, diplomirani agronom i magistar poslovne ekonomije\nTagovi: radnici poljoprivreda manjak gubici


Šljaka definitivno nije njegov teren! NOVAK OČAJAN PROTIV MEDVEDEVA! | Vestinet.rs\nPočetna ŽIVOT\tŠljaka definitivno nije njegov teren! NOVAK OČAJAN PROTIV MEDVEDEVA!\nNajbolji teniser sveta Novak Đoković i nije uspeo da se plasira u polufinale Mastersa u Monte Karlu.\nOd njega je posle velike borbe u tri seta i posle 140 minuta igre bio bolji Rus Danil Medvedev, koji je slavio sa 6:3, 4:6, 6:2.\nBio je ovo njihov četvrti susret i prva pobeda za Rusa kojom se revanširao Đokoviću za poraz u Melburnu na Australijan Openu, kada je broj jedan slavio u četiri seta.\nRus se bolje snašao po vetru, Novak je pokazao dosta oscilacija u ovom meču i poraz je bio logična posledica.\nŠteta je što je ovom porazom „sprečeno“ srpsko polufinale, pa će tako umesto Novaka, na megdan Dušanu Lajoviću u polufinale otići ruski teniser.\nIpak, bez obzira na poraz, Đoković Monte Karlo napušta sa 95 bodova više u odnosu na početak nedelje. S obzirom da je ovo bio njegov prvi turnir na šljaci, ne trabe previše čitati u ovom porazu, pošto je jasno da mu je cilj da u top formi bude kada je najvažnije, krajem maja na Rolan Garosu.\nU drugom setu, Novak se trgnuo, zaigrao je znatno bolje i sigurnije.\nProradili su drop šotovi, koji ga nisu „slušali“ u početnom setu, a posle tačno sat vremena igre stigao je i do prvih brejk lopti koje je iskoristio da povede sa 2:1.\nUspeo je Đoković da sačuva svoj servis do kraja seta, deseti gem završio je sa nekoliko as servisa i tako je izjednačio na 1:1 u setovima.\nKada se očekivalo da ćemo videti onog starog Novaka, opet su usledile oscilacije u igri. Prvu brejk priliku koja mu se ukazala, Medvedev je iskoristio, bilo je to u četvrtom gemu za vođstvo od 3:1.\nDobio je ruski teniser i naredna dva gema uz novi brejk, da bi se Novak nakratko probudio, vratio brejk u sedmom gemu, ali je usledio novi udarac, treći brejk Medvedeva koji je istovremeno bio i kraj za Novakove nade da će igrati u polufinalu.\nProtekli, na „Kupu kremlja“ jesenas, Rus je dobio bez problema sa 6:2, 6:1.


Iliev podneo ostavku! | N1 Srbija\n11.03.2019. |11.26 |\nJoš ranije je Iliev najavljivao da ako klub drugu godinu zaredom ostane bez titule da će podneti ostavku. Posle poraza od Voždovca Partizan za liderom Crvenom zvezdom zaostaje 21 bod. Doduše, još četiri kola su ostala do podele bodova, ali trend je takav da u najboljem slučaju crno-beli mogu da dočekaju istu sa ovom razlikom, a to bi značilo da bi posle podele imali 11 bodova manje od večitog rivala.\nIliev je na mesto sportskog direktora došao u oktobru 2015. i za vreme mandata u Humskoj Partizan je osvojio titulu 2017. i tri kupa.\nivica iliev fk partizan zoran mirković\nMilošević: Moraćemo da ispravimo greške iz Beograda 27.11.2019.


Niške Vesti 7. oktobra 2016.\nU kasarni Knjaz Mihailo u Nišu obeležen je dan treće brigade Kopnene vojske Republike Srbije. Svečanosti su prisustvovali predstavnici grada, eparhije niške, policije, bivši radnici i predstavnici Vojnih udruženja u Nišu. Ove godine nije bilo vojnog defilea, jer se veliki broj pripadnika te brigade i opreme nalazi na srpsko-bugarskoj i granici sa Makedonijom koje se obezbeđuju od velikog broja migranata koji dolaze iz ratom zahvaćenih područja.\nSedmog oktobra 1912. godine posle izvršene smotre i polaganjem svečane zakletve uz pukovsku muziku, Drugi pešadijski puk „Knjaz Mihailo prvog poziva“ izvršio je marš od Prokuplja do Srpsko-turske granice kod Preševa i poveo narodno oslobodilačke ratove Srbije od 1912. do 1918. godine. Taj datum uzima se za dan Treće brigade Kopnene Vojske koja je nastavljač tradicije čuvenog Gvozdenog puka.\n„Gvozdeni puk je vojevao na bojnom polju Kumanova, Kozjaka, Bitolja protiv turaka, Bregalnice, Crvene Reke, Kajmakčalana protiv bugara, zatim Kremenice, Loznice, Niša i Beograda protiv Austrijanaca i Nemaca. U burnim vremenima se do slobode dolazilo oružjem i oduzetim životima koja za srpski narod predstavlja najveću svetinju“, rekao je brigadni general Mile Jelić, komandant Teće brigade Kopnene Vojske Republike Srbije.\nKomandant Kopnene vojske general potpukovnik Milosav Simović rekao je da je Vojsci Srbije potrebna bolja oprema, više ljudi, a osposobljenost je nešto na čemu će se raditi i dalje i biti pravi naslednik Drugog pešadijskog puka “Knjaza Mihaila“ – Gvozednog puka.\n„Želim da u narednom periodu budete stručni kao što ste bili do sada i da sve urađene zadatke izvršite na najbolji mogući način u šta lično ne sumnjam“, naglasio je general potpukovnik Milosav Simović.\nU prethodnih godinu dana operativna sposobnost Treće brigade Kopnene vojske održavana je na zavidnom nivou sa težištem na osposobljavanju komandi jedinica. Ističe se saradnja sa 36 tenkovski bataljonom u sastavu ekipe Kopnene vojske nadmetali na Međunarodnom takmičenju tenkovski biatlon 2016. u Rusiji.\nGvozdeni puk kasarna Knjaz Mihailo kopnena vojska treća brigada vojni defile\nVulin u kasarni „Knjaz Mihailo“: Obuka pasa ima veliki potencijal za razvoj\nDeda Vujadin, čuvar srpske tradicije i sećanja na Solunce


Subaru u Crnoj Gori Subaru u Crnoj Gori – MOTOR blog\nSubaru u Crnoj Gori\nJedan od najpoznatijih japanskih automobilskih brendova u svetu, Subaru, najzad je zvanično zastupljen i u Crnoj Gori. Posredstvom kompanije „Nicos C.Kattamis S&M Ltd“ koja je ovlašćeni uvoznik i distributer Subarua u našem regionu i najstariji diler ovog premijum brenda na svetu, mnogobrojni sadašnji i budući vlasnici ovih automobila u Crnoj Gori moći će da ih kupe i servisiraju u svojoj zemlji.\nKompanija „Virage d.o.o.“ koja je poznata u svetu automobilizma od svog osnivanja 1993. godine, svečano je počela sa prodajom i servisiranjem Subaru vozila u svom ekskluzivnom objektu u centru Podgorice. Na prigodnoj svečanosti povodom početka rada bilo je prisutno preko stotinu zvanica iz zemlje i regiona, a prisutnima se obratio poznati reditelj Branko Baletić koji je na sebi svojstven način predstavio osnovne vrednosti i kvalitete automobila Subaru – čuveni „bokser“ motor i simetrični stalni pogon na sva četiri točka AWD.\n„Mada smo počeli sa radom novembra 2005. godine, prvo u Srbiji, od sada smo prisutni i na području Crne Gore. Sve ovo vreme pokušavali smo da pronađemo odgovarajućeg partnera koji bi na pravi način predstavljao Subaru. Najzad, sa zadovoljstvom mogu da kažem da je kompanija „Virage“ ispunila sve naše zahteve i već od ovog trenutka počela da prodaje i servisira vozila Subaru kao diler za teritoriju Crne Gore“ – izjavila je gospođjica Olivia Kattami, direktor kompanije „Subaru za Srbiju i Crnu Goru d.o.o.“.\n„Naš doprinos uspešnoj saradnji sa kompanijom „Virage“ biće tzv.“know how“, znanje o proizvodu, a ohrabrivaćemo ih u nastojanjima da se što više približe javnosti i potencijalnim kupcima i omoguće im da sednu za volan ovog čuvenog brenda. Najvažnije kod Subarua je uživanje u vožnji“ – istakla je ona na otvaranju Subaru salona u Podgorici.\nGospodin Predrag Burić, vlasnik i direktor kompanije „Virage“ izrazio je svoje uverenje da će zajedničke snage i tradicija dugogodišnjih distributera i njegove kompanije kao ekskluzivnog dilera i servisera za područje Crne Gore uspeti da na crnogorskom tržištu na pravi način približe kupcima i omoguće jedinstveni užitak u vožnji automobila Subaru.\nSubaru u Crnoj Gori was last modified: July 25th, 2011 by Goran Aničić\nSubaruSubaru Crna GoraSubaru SrbijaVirage\nNOVI PRIRUČNIK ZA OBUKU VOZAČA\nNovi Subaru Legacy!\nSubaru Viziv 2 koncept i novi WRX-ST...\nNovi Subaru prodajno-servisni centar u Zemunu


pink.rs | Ubijeni vođa navijača imao KRTICU U SVOJIM REDOVIMA: Isplivali MOTIVI SUROVE LIKVIDACIJE KIĆE MARKOVIĆA!\nUbijeni vođa navijača imao KRTICU U SVOJIM REDOVIMA: Isplivali MOTIVI SUROVE LIKVIDACIJE KIĆE MARKOVIĆA!\nIzvor: SrbijaDanas.com, Foto: Printscreen Facebook, Printscreen YouTube/Republika ||\nMarković je kobne večeri igrao fudbal u balonu, a ubica ga je čekao ispred sportskog kompleksa u Ulici Grčića Milenka.\nLjubomir Marković Kića, jedan od vođa Partizanove navijačke glupe Alkatraz, brutalno je ubijen 1. novembra, a još se istražuje motiv ovog zločina.\nNepoznati egzekutor nakon toga pobegao je u automobil BMW X5 šabačkih registarskih oznaka i odvezao se u pravcu Ustaničke ulice, verovatno ka izlazu iz grada. Iako je odmah pokrenuta akcija "Vihor", napadač nije pronađen. Prema saznanjima, Marković je planirao da oformi novu navijačku grupu sa nedavno preminulim Goranom Klještanom Bosketom, koji je, pod još nerazjašnjenim okolnostima, izdahnuo tokom treninga u teretani.Foto: Srbija DanasFoto: Srbija Danas\nPrethodno je zajedno sa Đorđem Prelićem i Aleksandrom Vavićem vodio grupu Alkatraz, čiji su pojedini članovi bili osuđeni za ubistvo francuskog navijača Brisa Tatona u Beogradu 2009. godine. Među osuđenima bio je u Marković. Ono što bi moglo razljutiti druge navijače sa tribine jeste činjenica da je Marković u redove svoje nove grupe želeo da regrutuje osobe koje su već članovi pojedinih frakcija.\nViše puta je pominjano da je upravo Korać odgovoran za nerede 2017. koje je na 156. večitom derbiju izazvala grupa navijača dovedenih iz Hrvatske. Kada je pre tri godine, u Bačvanskoj ulici, ubijen Aleksandar Stanković zvani Sale Mutavi, spekulisalo se da je nalogodavac ubistva bio "škaljarski" klan.\nU vezi sa tim, kako su preneli beogradski mediji, jedan krak policijske istrage vodi i do nedavnog pokušaja ubistva i likvidacije u Amsterdamu, kada je nepoznati pucač otvorio vatru na Jovana Đurovića, brata Luke Đurovića, koji je bio desna ruka Luke Bojovića i prvi čovek jednog od najjačih klanova u Crnoj Gori.\nFoto: Printscreen Facebook, Printscreen YouTube/Republika\n#Ljubomir Marković Kića\nEVO KO JE UBIJENI LJUBOMIR KIĆA MARKOVIĆ: Vođa navijačke grupe "Alkatraz" na Karaburmi je poznat kao HULIGAN, a OSUĐEN JE ZBOG UBISTVA BRISA TATONA!\nNOVI DETALJI KRVAVOG OBRAČUNA NA VRAČARU: Policija traga za muškarcem koji je izrešetao Pešića (19)


13th  | FatHipster\nJedan od najiščekivanijih dokumentarnih ostvarenja godine počinje užasavajućim statističkim podacima o procentu robijaša u američkom zatvorskom sistemu, koji na globalnom svetskom nivou iznosi famoznih 25 procenata...\nNakon toga autorka nas vodi kroz istoriju porobljavanja i nastanak kazneno-popravnog aparata, koji sistemski zapravo ukazuje da su Afroamerikanci, popularnim rečnikom govoreći, prešli sa plantaža pamuka na izdržavanje zatvorskih kazni (from plantation to penitentiary). I to ovaj film zaista efikasno dokazuje.\nUz učešće istorijski i politički značajnih ličnosti, preko upotrebe arhivskog materijala, pa sve do apostrofiranja simbolike u legendarnim celuloidnim ostvarenjima (Birth of the Nation), autorka minuciozno sažima istorijski kontekst rasnih sukoba u Americi.\nOno što ovom filmu donekle nedostaje jeste otvorena osuda drušvenog uređenja, odnosno prikaz modela koji bi značajno unapredio socijalni i materijalni status manjina i siromašnih. Ovako, sa dolaskom konfuznog republikanskog predsednika na čelo najmoćnije države, stiče se utisak da autorka i nije najsvesnija društveno-istorijskog konteksta, već se isključivo pribojava potencijalnih konsekvenci.\nIpak, 13th je jedno plauzabilno ostvarenje, jer na temeljan način ukazuje na sistemske probleme i propuste, i kao takav ovaj film zaslužuje otvorenu preporuku.\nGistroFM: Come pick me up


Gradski štab za vanredne situacije Grada Prijedora – 04.06.2020. - GradPrijedor.com - Portal grada Prijedora\nHome»Društvo»Gradski štab za vanredne situacije Grada Prijedora – 04.06.2020.\nGradski štab za vanredne situacije Grada Prijedora – 04.06.2020.\n4. juna 2020. 3 Mins Read\n1. Na području grada Prijedora do sada je ukupno registrovano 57 lica sa pozitivnim testom na novi virus korona. Trenutno je 19 lica sa pozitivnim testom na virus korona. Do sada se 26 lica oporavilo od oboljenja uzrokovanog virusom korona, a 12 lica je preminulo. Pod zdravstvenim nadzorom – u kućnoj izolaciji je 25 lica. Zdravstveni nadzor je prestao za 1910 lica. U bolnicu „Dr Mladen Stojanović“ Prijedor – COVID odjeljenje radi liječenja smješteno je 12 lica sa utvrđenim oboljenjem od novog virusa korona od kojih su 9 lica iz Prijedora, i po jedno lice iz Novog Grada, Kozarske Dubice i Kostajnice.\n2. Dana 02.06.2020. godine Republički štab za vanredne situacije je donio Zaključak br. 41-1/20 kojim se mijenja Zaključak br.35-6 od 14.05.2020. godine tako da se ukida obaveza korištenja zaštitne maske na otvorenom prostoru.\n3. Dana 02.06.2020. godine Republički štab za vanredne situacije je donio Zaključak br 41-4/20 o prestanku primjene Zaključka o prestanku obustave javnog prevoza lica br.32-3/20 od 08.05.2020. godine.\n4. Na području grada Prijedora se preduzimaju mjere preventivne deratizacije u skladu sa obavezama koje su utvrđene Zakonom o zaštiti stanovništva od zaraznih bolesti (Sl. glasnik Republike Srpske br.90/17).\n1. Obavezuju se kontrolni i nadzorni organi na području grada Prijedora da pri sprovođenju mjera kontrole svoje postupke i mjere usklade sa donesenim zaključcima Republičkog štaba za vanredne situacije uz obavezu građana da se na otvorenom prostoru pridržavaju mjera fizičkog rastojanja od dva metra, a bez obaveze korištenja zaštitene maske.\n2. Obavezuju se prevoznici koji obavljaju prevoz lica na području grada Prijedora da svoj rad organizuju u skladu sa Uputstvom JZU „Institut za javno zdravstvo Republike Srpske“ i mogućnošću redukovanja broja polazaka na autobuskim linijama u skladu sa potrebama.


OSNOVNI POKAZATELjI O AKTIVNOSTI\nSAVEZA PRONALAZAČA VOJVODINE\nSavez pronalazača Vojvodine je dobrovoljna, nevladina strukovna organizacija zasnovana na slobodi udruživanja pronalazača, njihovih udruženja i drugih organizacija osnovanih po teritorijalnom ili strukovnom principu.\nSavez se bavi javnim i stručnim pitanjima,ciljevima i interesima u oblasti pronalazaštva,naučno - istraživačke i inovacione delatnosti.\nČlanovi smo Saveza pronalazača Srbije i Svetske organizacije pronalazača(IFIA)\nPredsednik Skupštine Saveza je prof.dr Ilija Ćosić.\nPredsednik Upravnog odbora Saveza je Anđelko Glavašević.\n- organizovanje i aktivnost inovatora, pronalazača,njihovih udruženja i drugih fizičkih i pravnih lica zainteresovanih za izgradnju i unapređenje inovacione politike,sistema i uslova koji omogućuju brže stvaranje, razvoj i primenu inovacija i pronalazaka koji su rezultat efikasnijeg korišćenja domaćeg znanja i potencijala;\n-\tpodsticanje,razvijanje i popularizacija pronalazaštva i inventivnog stvaralaštva;adekvatno vrednovanje i jačanje društvenog ugleda i statusa pronalazača;\n-\tstručna pomoć i podrška pronalazačima i svim drugim nosiocima prava intelektualne svojine u vezi sa pravnom zaštitom,procenom vrednosti pronalazačkog i autorskog dela, bržoj realizaciji i ostvarivanju naknade za njihovo ekonomsko iskorišćavanje; i\n-\trazvijanje sklonosti za pronalazaštvom i inovacionim delatnostima posebno kod mladih;\n-\tprati najnovija dostignuća u obasti intelektualne svojine,i inovacionoj delatnosti i pronalazaštvu u zemlji i svetu;\n-\tpokreće i podstiče aktivnosti od javnog značaja za bržu primenu inovacionih dostignuća i pronalazaka u proizvodne i uslužne delatnosti;\n-\torganizuje različite oblike prezentacije i popularizacije inovacionog stvaralaštva i pronalazaštva;\n-\torganizuje stručne skupove u oblasti inovacione delatnosti, pronalazaštva i intelektualne svojine\n-\tkod dece,omladine i drugih kategorija građana razvija i jača interesovanje za inventivno stvaralaštvo,pronalazaštvo i tehničku kulturu;\n-\torganizuje promocije,izložbe i druge manifestacije u oblasti inovacija i pronalazaštva i stvaralaštva mladih u zemlji i inostranstvu;\n-\tizdaje publikacje,kataloge,knjige i drugu popularnu literaturu iz oblasti inovacija,pronalazaštva i intelektualne svojine;\n-\tpodstiče aktivnost na realizaciji pronalazaka i inovacionih rešenja koja doprinose većoj zaštiti životne sredine,racionalizaciji i povećanju energetske efikasnosti i bržoj primeni i razvoju alternativnih izvora energije;\n-\tzajedno sa obrazovnim i drugim ustanovama organizuje edukaciju, takmičenja, smotre, kreativne radionice i druge oblike aktivnosti tehničkog stvaralaštva,inovacija i pronalazaštva,radi masovnog uključivanja dece i omladine;\n-\trazvija i podstiče saradnju sa fakultetima, institutima, inovacionim centrima i primenu naučno-istraživačkog pristupa u ispitivanju i verifikaciji pronalazačkih i inovacijskih rešenja;\n-\tpruža pomoć i usluge u vezi zaštite,plasmana i realizacije prava i predmeta intelektualne svojine; i\n- zajedno sa drugim naučnim i stručnim organizacijama izrađuje studije, tehno- ekonomske analize, investicione programe,elaborate i projekte u vezi sa realizacijom inovacijskih i pronalazačkih rešenja.\nNeki konkretne akcije i rezultati:\nSvojim delovanjem u saradnji sa pronalazačkim organizacijama u opštinama Vojvodine,Regionalnim privrednim komorama, privrednim organizacijama, obrazovnim i naučnim institucijama, ostvario je značajnu društvenu ulogu u afirmaciji i razvoju pronalazaštva i inovacijske delatnosti u Vojvodini i u našoj zemlji,\nPruža pravne i druge stručne savete i usluge na izradi tehničke dokumentacije za zaštitu prava intelektualne svojine (patent, mali patent, model, žig i dr.),kao i pomoć u realizaciji i transferu pronalazaka,\nIzrada tehno – ekonomskih analiza i investicionih programa i biznis planova za pojedine inovacije i pronalaske,\nOrganizacija nastupa naših pronalazača i mladih talenata na međunarodnim takmičenjima i sajmovima inovacija u Briselu, Pitsburgu, Ženevi, Nirnbergu, Brnu, Sofiji, Moskvi, Plovdivu, Varni, Budimpešti, Barseloni,Seulu-J.Koreja,Jaši-Rumunija,Banjaluci,Zgrebu,Iloku,Skoplju i dr;\nOrganizator i suorganizator više domaćih i međunarodnih simpozijuma i naučnih skupova na temu intelektualne svojine, inovacija, pronalazaštva i korišćenja patentnih informacija u tehnološkom razvoju, alternativni izvori energije,energetska efikasnost,zaštita životne sredine i sl.\nIzdato je desetine publikacija, kataloga, zbornika radova na srpskom i engleskom jeziku iz oblasti inventivne delatnosti,\nIzdate knjige: «Put u inovacijsko društvo»,»Međunarodni vodič za pronalaske»,»Nova Teslina biografija»,»Tesla počasni građanin Novog Sada»,»12 oktobar-Teslin najdraži dan u životu»i dr.\nMnogi naši pronalazači – članovi nosioci su najviših mđunarodnih priznanja za inovacijska dostignuća na najvećim smotrama pronalazaštva u svetu,\nSavez je za svoju aktivnost, afirmisanje i razvoj pronalazaštva u zemlji i regionu nagrađen visokim međunarodnim priznanjima od institucija i organizacija u Evropi,Americi,Rusiji,WIPO-Svetska organizacija za intelektualnu svojinu,IFIA-Svetska organizacija pronalazača i dr.,\nPosebno priznanje je nagrada WIPO – velika zlatna medelja, koja je ustanovljena pre 10 godina i svake godine se dodeljuje na Tesla festu za izuzetan pronalazak,\nJedan od najuspešnijih programa koji se realizuje u organizaciji Saveza pronalazača Vojvodine, je Međunarodni festival inovacija, znanja i stvaralaštva Tesla fest,koji ove godine slavi 25-ti jubilej, čiji su pokrovitelji: Republička i Pokrajinska Vlada, Zavod za intelektualnu svojinu Srbije, Grad Novi Sad i Savez pronalazača Srbije